OzLabs/hebrew-wiki-articles huggingface dataset:
ווייאנאד צ'טי

ווייאנאד צ'טי (באנגלית: Wayanad Chetti) היא שפה דראווידית דרומית המדוברת על ידי אנשי הווייאנאד צ'טי בקרלה שבהודו. השפה דומה ב-52% לקאנדה וב-65% לניב ג'ן קורומבה. לווייאנאד צ'טי אין אף ניבים ידועים. השפה גם מאוד דומה לבאדאגה.

==הערות שוליים==

קטגוריה:הודו: שפות
קטגוריה:שפות דראווידיות
באדאגה (שפה)

באדאגה (באנגלית: Badaga; בבאדאגה: படுக) היא שפה דראווידית דרומית המדוברת בגבעות נילגריס שבטמיל נאדו שבהודו. פירוש המילה "באדאגה" היא "איש צפון" כיוון שהשפה מדוברת על ידי אנשי הבאדאגה שהאמונה הרווחת היא שהם הגיעו מהצפון במאה ה-12. השפה גם מאוד דומה לווייאנאד צ'טי.

==הגיית השפה==
===מילים בסיסיות===
{| class="wikitable"
|-
|+מילים בסיסיות בבאדאגה
! אלפבית פונטי בינלאומי
! עברית
|-
|||מחלה
|-
|||צלקת
|-
| || נבט
|-
| ||מאורת נמרים
|-
| ||להתפשט (להתרחב)
|-
| || להסיר
|-
| ||שבע
|-
||| צמיד שבטי
|-
|||בננה
|-
| ||אזמל
|}

==הערות שוליים==

קטגוריה:הודו: שפות
קטגוריה:שפות דראווידיות
בלארי

בלארי (באנגלית: Bellari) היא שפה דראווידית דרומית המדוברת באזורים קרלה וקרנאטקה, שבהודו, על ידי שבט הבלארה. השפה נמצאת בסיכון והיא ככל הנראה קרובה באופן מסוים לטולו וקוראגה. חלק מקהילת דוברי הבלארי עוסקים במלאכת קליעת סלים בחופי קרנאטקה.

== הערות שוליים ==

קטגוריה:הודו: שפות
קטגוריה:שפות דראווידיות
בטה קורומבה

בטה קורומבה (באנגלית: Betta Kurumba) היא שפה דראווידית דרומית המדוברת על ידי שבטים החיים בהרי הנילגריס, שבהרי גהט המערביים בין טמיל נאדו, קרנאטקה וקרלה שבהודו. כמות דוברי השפה עולה אך מרבית דוברי השפה אינם יודעי קרוא וכתוב. משמעות המילה "בטה" (ಬೆಟ್ಟ) היא "גבעות" בקאנדה. השפה קרובה מאוד לטמילית.

==קישורים חיצוניים==
*Coelho, Gail Maria (2003): [https://web.archive.org/web/20160303213041/http://www.lib.utexas.edu/etd/d/2003/coelhogm036/coelhogm036.pdf A Grammar of Betta Kurumba] (PDF).
*[http://elar.soas.ac.uk/deposit/0002 ELAR Open Access Archive]
==הערות שוליים==

קטגוריה:הודו: שפות
קטגוריה:שפות דראווידיות
מאלאסאר

מאלאסאר (באנגלית: Malasar) היא שפה דראווידית דרומית המדוברת בקרלה וטמיל נאדו, שבהודו. רוב דוברי השפה אינם יודעי קרוא וכתוב; רק כ-36% מדוברי השפה הגרים בקרלה יודעים קרוא וכתוב וכ-22% מדוברי השפה הגרים בטמיל נאדו יודעים קרוא וכתוב. השפה קרובה ב-68% - 74% לטמילית, ב-77% - 86% להראבאלאנית, ב-52% - 56% למאלארית וב-68% למאלה מאלאסאר.

==הערות שוליים==

קטגוריה:הודו: שפות
קטגוריה:שפות דראווידיות
אולאטאנית

אולאטאנית (באנגלית: Ullatan) היא שפה דראווידית דרומית המדוברת על ידי שבט האולאדאן בקרלה שבהודו. כיום ייתכן שהשפה נכחדה והפסיקה להיות בשימוש יום יומי. רוב דובריה שנשארו כנראה עברו למלאיאלאם בשל רצון שלא יזהו אותם כאולאדאנים. כמות דוברי השפה היודעים קרוא וכתוב היא בין 72% ל-82%.

==הערות שוליים==

קטגוריה:הודו: שפות
קטגוריה:שפות דראווידיות
מאלה מאלאסאר

מאלה מאלאסאר (באנגלית: Mala Malasar) היא שפה דראווידית דרומית המדוברת בקרלה וטמיל נאדו שבהודו. רוב דוברי השפה אינם יודעי קרוא וכתוב; רק כ-17% מדוברי השפה הגרים בקרלה יודעים קרוא וכתוב וכ-15% מדוברי השפה הקרים בטמיל נאדו יודעים קרוא וכתוב. השפה קרובה ב-65% לטמילית, ב-70% להראבאלאנית, ב-67% - 72% למלאיאלאם וב-68% למאלאסאר.

==הערות שוליים==

קטגוריה:הודו: שפות
קטגוריה:שפות דראווידיות
קוריצ'ייה

קוריצ'ייה (באנגלית: Kurichiya) היא שפה דראווידית דרומית המדוברת בקרלה שבהודו. לשפה יש שני ניבים: וואיאנאד, על שם מחוז וואיאנאד שבקרלה בו השפה מדוברת, וקונאם. שני הניבים שונים מאוד אחד מהשני ולעיתים נחשבים כשפות אחרות, הניבים קרובים ב-61% - 66% אחד לשני, בעוד שהניב וואיאנאד קרוב ב-67% - 71% למלאיאלאם. חלק ניכר דוברי השפה אינם יודעי קרוא וכתוב; רק כ-68% מדוברי השפה הגרים בקרלה יודעים קרוא וכתוב.

==הערות שוליים==

קטגוריה:הודו: שפות
קטגוריה:שפות דראווידיות
קטגוריה:קרלה
קונדובאדי

קונדובאדי (באנגלית: Kunduvadi) היא שפה דראווידית דרומית המדוברת בקרלה, שבהודו. לשפה אין ניבים. המבנה הדקדוקי של השפה קרוב למלאיאלאם אך דוברי השפה לא יכולים להבין אחד את השני, השפה קרובה למלאיאלאם ב-65% וב-81% לקאלאנדי. מפאת האוכלוסייה המועטה הדוברת את השפה והחוסר במקומות יישוב ייחודיים לדוברי השפה, נראה כי השפה אינה בשימוש יומיומי ודוברי השפה מדברים מלאיאלאם עם הסביבה.

==הערות שוליים==

קטגוריה:הודו: שפות
קטגוריה:שפות דראווידיות
קאלאנדי

קאלאנדי (באנגלית: Kalanadi) היא שפה דראווידית דרומית המדוברת בדרום מערב מחוז וויאנאד בקרלה, שבהודו. לשפה אין ניבים; השפה קרובה ב-75% למלאיאלאם, ב-72% - 75% לניב הוויאנאד של קוריצ'ייה, ב-79% - 83% למולו קורומבה וב-81% לקונדובאדי. מפאת האוכלוסייה המועטה הדוברת את השפה והחוסר במקומות יישוב ייחודיים לדוברי השפה, נראה כי השפה אינה בשימוש יומיומי ודוברי השפה מדברים מלאיאלאם עם הסביבה. הדור הצעיר הדובר את השפה ככל הנראה עובר למלאיאלאם ויודע קרוא וכתוב בשפה.

==הערות שוליים==

קטגוריה:הודו: שפות
קטגוריה:שפות דראווידיות
מולו קורומבה

מולו קורומבה (באנגלית: Mullu Kurumba) היא שפה דראווידית דרומית המדוברת על ידי שבטים החיים במזרח מחוז וויאנאד בקרלה, שבהודו. 25,000 מדוברי השפה גרים בוואיאנאד וכ-1,000 בהרי הנילגריס. לשפה אין ניבים; השפה קרובה ב-73% - 77% למלאיאלאם, ב-56% - 65% לטמילית וב-21% - 41% לשפות הקורומבה האחרות: בטה קורומבה, קורומבה אטאפדי וקורומבה קאנדה. חלק ניכר מדוברי השפה אינו יודע קרוא וכתוב ורק כ-60% מדוברי השפה יודעים קרוא וכתוב.

==הערות שוליים==

קטגוריה:הודו: שפות
קטגוריה:שפות דראווידיות
מדחף אפקט הול

מדחף אפקט הול מסוג kW-6 בשימוש הכימיקל [[קסנון בפעולה במעבדה להנעה סילונית בנאס"א.]]
מבנה המדחפים
מדחפי אפקט הול (באנגלית: Hall-effect thrusters) הם שיטת הנעה של חלליות וסוג של מנוע יונים. מדחפי אפקט הול לוכדים אלקטרונים בשדה מגנטי ולאחר מכן משתמשים באלקטרונים על מנת ליינן את החומר יוצר ההנעה. מדחפי אפקט הול נחקרים באופן תאורטי וניסויי ניכר משנות ה-60.

מדחפי הול פועלים על מגוון חומרים כשהנפוץ מביניהם הוא קסנון. חומרים אחרים הם קריפטון, ארגון, ביסמוט, יוד, מגנזיום ואבץ. החומרים משלבים שדה מגנטי סטטי מקומי חזק הניצב בשדה החשמלי שנוצר בין האנודה לה מתח חשמלי חיובי במעלה הזרם וקתודה הנקראת מנטרל לה מתח החשמלי שלילי במורד הזרם, כדי ליצור "קתודה וירטואלית" (שטח בו צפיפות האלקטרונים גבוהה) ביציאה של המכשיר. קתודה וירטואלית זו מושכת את היונים שנוצרו בתוך התמרון הקרוב יותר לאנודה. לבסוף אלומת היונים המואצת מנוטרלת על ידי חלק מהאלקטרונים הנפלטים על ידי הקתודה הנקראת מנטרל.

מדחפי הול נחקרו בארצות הברית ובברית המועצות, הם תוארו לראשונה בפומבי בארצות הברית בשנות ה-60 המוקדמות של המאה ה-20.
ברם, מדחפי אפקט הול פותחו כמתקן הינע יעיל לראשונה בברית המועצות.

בברית המועצות פותחו שני סוגי מדחפים, האחד בשם SPT (Stationary Plasma Thruster) והשני בשם DAS. הסוג הראשון כונה SPT ופותח בעיקר בשל עבודת מדען רוסי בשם איי. איי. מורוזוב, כיום ה-SPT נמצא בשימוש הרב ביותר.<ref></ref><ref name="Morozov_PPR"></ref> מדחף ה-SPT הראשון שהיה בשימוש בחלל הוא SPT-50 ששוגר בדצמבר, 1971 והשימוש העיקרי במדחף ובאחרים מסדרת SPT שנשלחו אחריו היה בעיקר על מנת לייצב לוויינים בחלל.

== ראו גם==
* מנוע יונים
* שיטות הנעה של חללית
* מנוע פלזמה

==קישורים חיצוניים==

<div class="mw-content-ltr">
* [http://alfven.princeton.edu/publications/choueiri-sciam-2009, Edgar Y. (2009). New dawn of electric rocket. The Hall thruster]
* [http://www.sitael.com/space/advanced-propulsion/electric-propulsion/hall-effect-thrusters SITAEL S.p.A. (Italy) – Page presenting Hall effect thruster products & data sheets.]
* [https://web.archive.org/web/20081116071802/http://www.snecma.com/spip.php?rubrique43&lang=en Snecma SA (France) page on PPS-1350 Hall thruster]
* [http://www.rocket.com/files/aerojet/documents/Capabilities/PDFs/Electric%20Propulsion%20Data%20Sheets.pdf Electric Propulsion Sub-Systems] (PDF)
* [http://www.fakel-russia.com/images/gallery/produczia/fakel_spd_en_print.pdf Stationary plasma thrusters] (PDF)
* [http://sci.esa.int/science-e/www/object/index.cfm?fobjectid=34201&fbodylongid=1538 ESA page on Hall thrusters]
</div>

== הערות שוליים ==

קטגוריה:שיטות הנעה של חללית
ISO/IEC 31010

ISO/IEC 31010 הוא תקן תומך בתקן ISO 31000 לניהול סיכונים. התקן מגדיר טכניקות ניהול סיכונים לפי שלבים בתהליך ניהול סיכונים. זהו תקן משותף לארגון התקינה הבינלאומי לארגון הנציבות הבין-לאומית לאלקטרוטכניקה. המהדורה הנוכחית של התקן שפורסמה ביוני 2019 נקראת:
IEC 31010:2019 Risk management — Risk assessment techniques IEC 31010:2019. שמה המלא של המהדורה הקודמת הוא ISO.IEC 31010:2009 – Risk management – Risk assessment techniques.
==הערכת סיכונים==
הערכת סיכונים, באנגלית: Risk asssessment הוא חלק מתהליך ניהול סיכונים. בהערכת סיכונים יש שלושה שלבים:
* זיהוי סיכונים, באנגלית: Risk Identification
בשלב זה מאתרים סיכונים ומתארים אותם.
* ניתוח סיכונים, באנגלית: Risk Analysis
ניתוח סיכונים מתייחס לסיכונים שזוהו. מנסים להבין את השלכות התממשות סיכונים, את ההסתברות להתרחשות אירוע סיכון, את הקשרים והתלויות בין סיכונים שונים.
* אומדן סיכונים באנגלית: Risk Evaluation
שלב זה מבוסס על ניתוח סיכונים. מנסים לקבוע באילו סיכונים לטפל ובאילו סיכונים לא לטפל. לגבי הסיכונים בהם צריך לטפל מנסים לקבוע סדר עדיפות בטיפול בסיכונים.

==מהות התקן==
התקן עוסק בטכניקות להערכת סיכונים. בנוסף לתיאור הטכניקות הוא מסווג אותן לפי השלב בהערכת סיכונים אליו הן מתאימות. טכניקה אחת עשויה להתאים ליותר משלב אחד בתהליך הערכת סיכונים.
==טכניקות הנכללות בתקן==
=== טכניקות לזיהוי סיכונים===
* סיעור מוחות
* טכניקת דלפי
* HAZOP
* Scenario Analysis
* Fishbone Analysis
* ראיון עומק

=== טכניקות לניתוח סיכונים ===
* ניתוח עץ החלטה, באנגלית: Decision Tree Analysis
* Bow Tie Analysis
* Business Impact Analysis
* ניתוח עץ כשל, באנגלית: Fault Tree Analysis
* FMEA ו-FMCEA
* Consequence and Liklihood matrix
* Cause and Consequence Analysis

== טכניקות לאומדן סיכונים ==
* HACCP
* Risk Indices
* Reliability Centerd Maintenance

==ראו גם==
* ISO 31000
* ניהול סיכונים
* הערכת סיכונים
==קישורים חיצוניים==
<div style="direction: ltr;">
* [https://www.iso.org/standard/72140.html IEC 31010:2019 Risk management — Risk assessment techniques].ISO
</div>

==הערות שוליים==

*
קטגוריה:תקני ISO/IEC
קטגוריה:פתרון בעיות
Wave

"Wave" (בעברית: גל) הוא סינגל שהקליטה הזמרת-יוצרת האמריקאית מייגן טריינור, ביחד עם המפיק המוזיקלי מייק סאבאת'. השיר יצא לאור ב-27 בספטמבר 2019, כסינגל השני מתוך אלבום האולפן השלישי של טריינור, Treat Myself.

עם יציאתו נכנס השיר אל המקום ה-35 במצעד השירים של ניו זילנד.

== רקע וכתיבה ==
השיר נכתב על ידי מייגן טריינור ומייק סאבאת' בשנת 2016, והיה אמור להיכלל באלבומה Thank You, אך טריינור החליטה לא להכניסו לאלבום. כמו כן, השיר הופק על ידי סאבאת' גם כן. קולות הרקע בשיר בוצעו על ידי דריל סברה, ראיין טריינור, קמילה ויולה וג'ורדן פדרמן. המיקסינג בשיר נעשה על ידי סרבן גניאה, ביחד עם רנדי מריל.

על השיר אמרה טריינור כי: "השיר מדבר על מערכת יחסים בין שניים, שלא יכולה לקרות. הם רוצים להיות יחד, אך הדבר לא אפשרי". במגזין הבילבורד פורסמה כתבה שלמה על השיר.<ref></ref>

== וידאו קליפ ==
טרם יצא הווידאו קליפ המלא של השיר, העלתה מייגן טריינור ב-27 בספטמבר 2019, לערוץ היוטיוב שלה את האודיו הרשמי של השיר. האודיו זכה להצלחה נאה כאשר הצליח לצבור למעלה מ-7 מיליון צפיות בסך הכול.

הקליפ המלא של השיר פורסם בשידור חי ב-7 באוקטובר 2019, וזכה להצלחה גם כן. בספוטיפיי צבר שיר למעלה מ-15 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|27 בספטמבר 2019
|הזרמת מוזיקה • הורדה דיגיטלית
| rowspan="2" |אפיק
|
|-
!ארצות הברית
|7 באוקטובר 2019
|רדיו שירים עכשוויים למבוגרים
|
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מייגן טריינור
קטגוריה:שירים באנגלית
קטגוריה:שירים שנכתבו על ידי מייגן טריינור
קטגוריה:סינגלים בהוצאת אפיק רקורדס
Adeno-associated virus

Adeno-associated virus (אדנו אסושיאייטד וירוס או AAV) הוא וירוס בעל גנום דנא חד-גדילי, אשר אינו גורם מחלה באדם. לווירוס קפסיד היקוסהדראלי, בקוטר של כ-20 ננומטר, ללא מעטפת. הווירוס שייך למשפחת הדפנדופרבווירוסים (dependoparvoviruses), אשר יכולים להתרבות רק בתאים שעברו הדבקה בווירוס נוסף, למשל אדנו-וירוס או וירוס ההרפס. בזכות תכונות אלה הווירוס יכול לשמש לריפוי גני, ונערכים ניסויים קליניים המתבססים על הווירוס כאמצעי להחדרת דנא תקין לתאים חולים.

לווירוס מספר סרוטיפים (תת סוגים) שונים, שלכל אחד טרופיזם לסוגי תאים שונים בגוף<ref></ref>. נוסף על הסרוטיפים הנאיביים שנמצאו בטבע, ישנם סרוטיפים שפותחו באופן מלאכותי.

== מקור השם ==
בשנות ה-60 של המאה ה-20 פורסמו מספר מאמרים שתיארו את ה-AAV כוירוס בפני עצמו. עד אז הוא נחשב לזיהום שמקורו בתהליך יצירת אדנו-וירוס. החוקרים ראו ש-AAV אינו יכול להתרבות לבדו, אלא רק בנוכחות של אדנו-וירוס, ולכן התקבע השם Adeno-associated virus, אף כי כיום ידוע שישנם עוד וירוסים שיכולים לאפשר את התרבות ה-AAV.

== גנום ==
מבנה הגנום
הגנום של הווירוס הוא דנא חד-גדילי, באורך של כ-4700 נוקלאוטידים. בשני הקצוות של הגנום נמצאים מקטעי ITR - Inverted terminal repeats, בעלי תפקיד פונקציונלי בשכפול הגנום ובאריזתו בוויריון (גופיף הווירוס). בין שני מקטעי ה-ITR ישנם שני גנים: rep, ממנו מיוצרים חלבונים הקשורים להכפלת הגנום ולאינטגרציה שלו לגנום של התא המאכסן, ו-cap, ממנו מיוצרים החלבונים המרכיבים את קפסיד הווירוס.

=== ITR ===
ITR - Inverted terminal repeats, הם מקטעי דנא באורך 145 נוקלאוטידים, הנמצאים בקצוות הגנום, והם חשובים להכנסת הגנום לקפסיד ולהכפלתו בתאים מודבקים. מקטעים אלה מכילים רצפי דנא משלימים והופכיים (reverse complement), כך שמקטע הדנא החד-גדילי יכול להתקפל וליצור אזור דו-גדילי. כששני מקטעי ה-ITR נצמדים אחד אל השני, נוצרת ביניהם לולאה של דנא חד-גדילי. במצב זה הגנום יכול להארז בתוך הקפסיד. כאשר מקטע ה-ITR נצמד לעצמו, נוצר אזור דו-גדילי בקצה הגנום, המאפשר יצירה של גדיל משלים לכל הגנום על ידי דנא פולימראז של התא המודבק, ובכך להכפיל את הגנום של הווירוס.

=== rep ===
בגן זה יש שני פרומוטורים (p5 ו-p19), שמהם יכול להתחיל שעתוק הדנא לרנא. בנוסף ישנו אינטרון, שיכול להיות מוסר מהרנא בתהליך של שחבור. בסך הכל ישנם ארבעה חלבונים שונים הנוצרים מאותו הגן (Rep78, Rep68, Rep52 ו-Rep40). כל החלבונים הם בעלי פעילות הליקאז, והשניים הגדולים (Rep 78 ו-Rep68) הם בעלי פעילות ניקאז (חיתוך גדיל אחד בדנא דו-גדילי).

=== cap ===
מגן זה מיוצרים שלושת החלבונים המבניים המרכיבים את קפסיד הוויריון: VP1, VP2 ו-VP3. השעתוק מתחיל מהפרומוטר p40.

== קישורים חיצוניים ==

== הערות שוליים ==

 

קטגוריה:נגיפים
ביל הגרטי

ויליאם פרנסיס הגרטי הרביעי (באנגלית: William Francis Hagerty IV; נולד ב-14 באוגוסט 1959) הוא איש עסקים אמריקאי המכהן כחבר הסנאט של ארצות הברית מטעם מדינת טנסי. בעבר כיהן כשגריר ארצות הברית ביפן בשנים 2017–2019. הוא התפטר מתפקיד זה בשלהי יולי 2019 על מנת להתמקד במסע הבחירות שלו לסנאט האמריקאי, בו ניצח בסופו של דבר.

== ביוגרפיה ==
הגרטי נולד בנאשוויל בירת טנסי. הוא למד לתואר ראשון ולתואר שני במשפטים באוניברסיטת ואנדרבילט. הוא החל הקריירה שלו בבוסטון קונסלטינג גרופ, שהגיעה לשיאה כאשר נשלח לשליחות בת שלוש שנים לטוקיו. הגרטי שימש כיועץ כלכלי וכעמית הבית הלבן בממשלו של נשיא ארצות הברית ג'ורג' הרברט ווקר בוש ואז החל להתמקצע בתחום ההון הפרטי, תחילה בחברה "טרידנט קפיטול" בעמק הסיליקון. ב-2008 היה יושב ראש מדור ניהול הכספים במטה הבחירות של מיט רומני לקראת הבחירות לנשיאות ארצות הברית 2008.

בשנים 2011–2014 שימש הגרטי כנציב המחלקה לפיתוח כלכלי וקהילתי של מדינת טנסי בקבינט של המושל ביל האסלם, שם מילא תפקיד בהשקעות של מספר חברות בטנסי, בהן ניסאן וברידג'סטון. בשלבים הראשונים של הבחירות לנשיאות ארצות הברית 2016, שימש הגרטי כיו"ר מטה הניצחון של דונלד טראמפ בטנסי. אחרי היבחרו של טראמפ למועמד המפלגה הרפובליקנית, נבחר הגרטי באוגוסט 2016 כמנהל המינויים של צוות המעבר של הנשיא הנבחר.

חודשים אחדים אחרי השבעתו של דונלד טראמפ לנשיאות ארצות הברית, הועמד הגרטי בידיו לתפקיד שגריר ארצות הברית ביפן. מינויו אושר על ידי הסנאט ב-13 ביולי 2017 ברוב של 86 סנאטורים. ב-27 ביולי הגרטי הושבע לתפקידו בידי סגן נשיא ארצות הברית מייק פנס. טרם אשרור מינויו לשגריר ארצות הברית ביפן, דווח כי הנשיא טראמפ שקל למנות את הגרטי לנציב הסחר של ארצות הברית, בהתבסס על ניסיונו בסחר בינלאומי וקריירת העסקים שפיתח בתחום השקעות חוץ.

ב-16 ביולי 2019 הודיע הגרטי על כוונתו להתפטר מתפקידו כשגריר. ימים קודם לכן, ב-12 ביולי, הכריז הנשיא טראמפ כי הגרטי יעזוב את תפקידו כשגריר, כך שיוכל להתמודד בבחירות לסנאט שייערכו בנובמבר 2020. במקביל, בין הדיווחים כי מייק פומפאו שוקל להתמודד על מושבה של מדינת קנזס בסנאט שיתפנה עם פרישתו של פט רוברטס, היו מי שגרסו כי הגרטי מועמד אפשרי להחליף את פומפאו כמזכיר המדינה של ארצות הברית.

הגרטי השיק באורח רשמי את מסע הבחירות שלו לסנאט ב-9 בספטמבר 2019. עד 10 באוקטובר גייס 1.9 מיליון דולר אמריקאי עבור מסע הבחירות. ב-6 באוגוסט 2020 זכה הגרטי במועמדות המפלגה הרפובליקנית לסנאט של ארצות הברית. בבחירות לסנאט של ארצות הברית גבר על יריבתו הדמוקרטית ברקטיה ברדשו, ונבחר לתקופת כהונה בת שש שנים.

== קישורים חיצוניים ==

* 

* 

== הערות שוליים ==

קטגוריה:אנשי עסקים אמריקאים
קטגוריה:שגרירי ארצות הברית ביפן
קטגוריה:נשיאות דונלד טראמפ: אישים
חברי המפלגה הרפובליקנית
קטגוריה:מזכירי מחלקות ממשל במדינות ארצות הברית
קטגוריה:חברי הסנאט של ארצות הברית מטנסי
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת ואנדרבילט
קטגוריה:אמריקאים שנולדו ב-1959
יחסי כווית–עיראק

היחסים בין מדינת כווית לרפובליקת עיראק הם היחסים הדיפלומטיים והבילטרליים בין עיראק לכווית. אורך הגבול המדיני בין המדינות הוא 254 ק"מ.<ref>[https://www.cia.gov/library/publications/the-world-factbook/geos/ku.html The World Factbook]</ref>

== היסטוריה ==
בסוף מלחמת איראן–עיראק, הצליחה עיראק לשמור על שלמות טריטוריאלית, אך נותרה עם חובות עתק. עיראק מומנה ברובה באמצעות ניהול פעולות איבה באמצעות הלוואות חיצוניות, ובכך נוצר חוב של 37 מיליארד דולר למדינות השכנות במפרץ הפרסי. בשנת 1990 קרא נשיא עיראק, סדאם חוסיין לאיחוד האמירויות הערביות וכווית לבטל את חובותיה של עיראק כשארצו נלחמה כדי להגן על חצי האי ערב מפני התפשטות איראן, אך קריאותיה לא נענו. סירוב המפרץ לסלוח על חובותיה הצבאיים של עיראק הביא להחלטתו של סדאם חוסיין להגיש תביעות טריטוריאליות נגד כווית העשירה, אך חלשה מבחינה צבאית. לאחר מכן דחתה כווית שוב את דרישתו של סדאם לביטול חובות, כשעלתה השאלה לגבי בעלות על מספר איים במפרץ הפרסי.<ref name="ss">[https://history.state.gov/milestones/1989-1992/gulf-war Milestones: 1989–1992 - Office of the Historian]</ref>

לאחר שכווית סירבה להסגיר שטח לעיראק, פלשה מדינה זו וכבשה את כווית. כווית לא יכלה להתנגד לכוחות המזוינים העיראקים, אשר היו למודי קרבות לאחר המלחמה עם איראן, והמדינה נכבשה במהירות. הפלישה לכווית הובילה לאמברגו ולסנקציות נגד עיראק על ידי מועצת הביטחון של האו"ם. הקואליציה בהנהגת ארצות הברית פלשה לכווית. מלחמת המפרץ החלה ב-16 בינואר 1991 והסתיימה בתבוסת עיראק ובנסיגת הכוחות העיראקיים מכווית ב-28 בפברואר 1991.<ref name="ss">[https://history.state.gov/milestones/1989-1992/gulf-war Milestones: 1989–1992 - Office of the Historian]</ref>

ב-14 בינואר 2011 ביקר ראש ממשלת כווית בעיראק לראשונה מאז סיום פעולות האיבה. שתי המדינות כינו זאת צעד רציני לנרמל את היחסים לאחר הסכסוך הצבאי. עיראק חייבת לכווית בסך הכל 21.7 מיליארד דולר אמריקאי כפיצויים בגין ביצוע פעולות צבאיות נגד מדינה זו, אך ראש ממשלת כווית הסכים לבטל חוב זה על האפשרות לכונן יחסי שכנות טובים בין המדינות.<ref>[http://www.thenational.ae/news/world/middle-east/kuwait-and-iraq-work-to-repair-relations Kuwait and Iraq work to repair relations | The National]</ref>

==קישורים חיצוניים==

== הערות שוליים ==
שק וס

ח'אדימו ראסול ש'ייח פול (באנגלית: Khadimou Rassoul Cheikh Fall; נולד ב-10 בספטמבר 1998), הידוע בשם הבמה שק וס (Sheck Wes) (נכתב בעברית גם כ"שק ווס"), הוא ראפר, זמר, פזמונאי ודוגמן אמריקאי. הוא ידוע בעיקר בזכות שירו "Mo Bamba" , אשר פורסם בשנת 2017 ונהפך לוויראלי בשנת 2018<ref></ref>.

וס רשום במשותף לחברת ההקלטות של טראוויס סקוט Cactus Jack וחברת ההקלטות של קניה וסט GOOD Music, תחת חברת האם Interscope Records.

== ביוגרפיה ==
נולד בשם ח'אדימו פול ב-10 בספטמבר 1998 בשכונת הארלם בניו יורק, להורים ממוצא סנגלי. בגיל 5, וס ואימו עברו לגור בעיר מילווקי במדינת ויסקונסין, שם הוא גר במשך 9 שנים. בגיל 14 עבר חזרה לניו יורק.
פול התחיל ליצור מוזיקה בגיל 11, במטרה לשחרר לחץ עקב ילדותו הבעייתית והסביבה העוינת בה גדל. כאשר היה בתיכון, אימץ כעיסוק את משחק הכדורסל, אך גם ייצר עניין אצל סוכני אופנה, מה שהוביל אותו לפספס משחק פלייאוף של קבוצתו בשביל להשתתף בחשיפת הקולוקציה ייזיס 3, אשר נערכה במדיסון סקוור גארדן.

== פרשיות ==
ב-31 בינואר 2019, טענה חברת ההפקות Ridge Production כי וס סירב לשלם על הוידאו קליפ של הסינגל הקרוב שלו, "Mudboy". לאחר מכן, הם פרסמו את הגרסה המקורית של הקליפ, אך החליפו את השיר בשיר אשר לועג לווס ולצוות שלו עקב הכחשתם של החוזה הקיים איתם.

בפברואר 2019, הואשם בהטרדה מאיימת ואלימה של בת זוגו, הזמרת ג'סטין סקיי .<ref name=":0"></ref><ref></ref> עקב זאת, הוסר וס מקמפיין פרסום ל-MLS. לאחר מכן, דווח שסקיי ביקשה צו הרחקה נגד וס. וס הכחיש את הטענות ולא הואשם בדבר<ref name=":0" />.

== דיסקוגרפיה ==
=== אלבומי אולפן ===
* 2018: Mudboy

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:פזמונאים אמריקאים
קטגוריה:דוגמנים אמריקאים
קטגוריה:אמריקאים שנולדו ב-1998
דוד רידלי-כוהנה

דוד רידלי-כוהנה, שמו הלידה: דוד כהן (Kohn) (בהונגרית: Ridley Kohne Dávid; 5 באפריל 1812 וספרם - דצמבר 1892 מאגלוד) היה כנר, מורה ומלחין יהודי-הונגרי.

==ביוגרפיה==
נולד כדוד כהן בשנת 1812 בעיר וספרם שבהונגריה, אז חלק מהאימפריה האוסטרית. למד כינור אצל איגנאץ רוזיצ'קה בעיר הולדתו, אחר כך החל משנת 1830 בווינה אצל יוזף בהם וניגן שם בתזמורת של אחד התיאטראות. בשנת 1838 חזר להונגריה - קודם לאתר הנופש באלאטונפירדה, אחר כך לפשט.

בשנים 1850–1870 לימד בקונסרבטוריון של פשט ובו זמנית היה קונצרטמייסטר של תזמורת האופרה בפשט.

בשנות ה-1850 ייסד בהונגריה רביעיית מיתרים שהפכה לפופולרית, יחד עם פרנץ קירכלנר (כינור שני), קרל מלדנר או אדולף שפילר (ויולה) ועם ליפוט סוק (צ'לו). בשנים 1871–1886 ניהל את הקונסרבטוריון בדברצן. בשנת 1886 לפי הזמנתו של ינה הובאי שב לבודפשט על מנת ללמד באקדמיה למוזיקה של הונגריה אחרי מותו של קרל הובר. תלמידו הידוע ביותר היה הכנר לאופולד אאואר (אחרי שנת 1853) . עם תלמידיו האחרים נמנו אלאיוש גובי, וימוש גרינפלד ואדן (אדמונד) זינגר (שבגיל 12 ב-1841 התלווה אליו לסיור קונצרטים בערים קולוז'וואר (קלוז') וסיביו בטרנסילבניה).

מבין יצירותיו המוזיקליות הידועה ביותר היא הפנטזיה ההונגרית לכינור סולו. כמו כן הלחין קונצ'רטו ל־4 כינורות ותזמורת.

==יצירות==
*קונצ'רטו לארבעה כינורות ותזמורת
*1852 - יחי! - צ'רדש לכינור בליווי פסנתר
* - Scène délirante (Bánk Bán) - סצנת שגעון מן האופרה "באנק באן" מאת פרנץ ארקל
* Éolienne לכינור
* 3 פנטסיות הונגריות (Magyar Ábránd)
„Hej be fényes csillag ragyog az égen“ es „Befordultam a konyhára“. 2. „Nagypénteken mossa holló fiát“ és „Helyre Kati“. 3. „Szeretlek én egyetlen egy virágom“ és „Szerelmes kántor dalai“

==לקריאה נוספת==
* עמ' 430 Hungary. Vallás- és Közoktatásügyi Minisztériumm pr. V. Hornyánszky, 1900

==קישורים חיצוניים==
*[http://www.parlando.hu/2017/2017-1/2017-es_kerek_szuletesnaposok.pdf ימי זיכרון חשובים בשנת 2017] 

קטגוריה:כנרים יהודים הונגרים
קטגוריה:מורים למוזיקה
קטגוריה:מלחינים יהודים הונגרים
קטגוריה:וספרם: אישים
קטגוריה:ילידי 1812
קטגוריה:נפטרים ב-1892
היו זמנים ברוסיה

"היו זמנים ברוסיה" («Однажды в России») הוא שמה של תוכנית טלוויזיה קומית רוסית ברשת TNT (מאז 2014). הפרויקט מפותח על ידי חברת ההפקות של קומדי קלאב .

== היסטוריה ==
שידור הבכורה של המופע "היו זמנים ברוסיה" התקיים ב-28 בספטמבר 2014 בערוץ TNT. היוצר שלה היה המפיק של קומדי קלאב הפקות ויאצ'סלב דוסמוחמטוב. המפיק היצירתי של הפרויקט ומשתתף חלקי בתוכנית הוא דוד צאלאייב.

== ייחוד ==
הפרויקט מצולם בפורמט של מחזה טלוויזיה עם אודיטוריום, במה ובמה אחורית. האביזרים השלמים, מאוכל ועד עצי יער, הם אמיתיים, והנוף משוחזר בצורה ריאליסטית ככל האפשר, מה שמקנה גם לקהל וגם לשחקנים טבילה מוחלטת באווירת החדר.

משך סקיצה אחת הוא 10 דקות. החל מהעונה השלישית, כל מערכון מורכב מ-6 מספרים ושיר אחד בנושא היום שבוצעו על ידי עזאמת מוסגלייב ו-ויאצ'סלב מקארוב. רבים מהם הופכים בסופו של דבר ללהיטים והם פופולריים מאוד ברשת, כמו הסרטון לשיר "...אתה תאכל עד הסוף" שאסף יותר מ-2.7 מיליון צפיות ב-YouTube.

== עונות ==
# עונה ראשונה: 28 בספטמבר 2014 (18 פרקים)
# עונה שנייה: 29 במרץ 2015 (26 פרקים)
# עונה שלישית: 17 באפריל 2016 (31 פרקים)
# עונה רביעית: 19 במרץ 2017 (31 פרקים)
# עונה חמישית: 28 בפברואר 2018 (34 פרקים)
# עונה שישית: 27 במרץ 2019 (בשידור, 10 פרקים החל מ-4 בספטמבר 2019)

== שחקנים ==
=== חברים נוכחיים ===
{| class="wikitable"
! שם פרטי
! נבחרת KVN
! משתתף מאז
|-
| אזאמט מוסאגאלייב
| "נבחרת חבל קמיזיאקסקי"
| מאז 2014
|-
| אולגה קארטונקובה
| "העיר פיאטיגורסק"
| מאז 2014
|-
| דייוויד צאלייב
| הפירמידה
| מאז 2014
|-
| זאורבק בייצבייב
| הפירמידה
| מאז 2014
|-
| יקטרינה מונדובה
| "העיר פיאטיגורסק"
| מאז 2014
|-
| אלכסנדר פטשנצ'וק
| דז'ה וו
| מאז 2014
|-
| דניס דורוכוב
| "נבחרת חבל קמיזיאקסקי"
| מאז 2014
|-
| טימור טניה
| "המזחלות מאבחזיה"
| מאז 2014
|-
| מקסים קיסלב
| "טריודה ודיודה"
| מאז 2014
|-
| מיכאיל סטוגנינקו
| "חברה גרועה"
| מאז 2016
|-
| טימור בייאק
| סוכנות הבלשים "אור ירח"
| מאז 2016
|-
| קרינה זברבה
| -
| מאז 2016
|-
| יוליה טופולניצקאיה
| -
| מאז 2017
|-
| ואלרי רבדין
| "חברה גרועה"
| מאז 2018
|-
| אנה דקונסקאיה
| "ללא משמרים", "שחקנים"
| מאז 2018
|-
| יאנה קושקינה
| -
| מאז 2018
|-
| רוסטאם סיידחמדוב
| "לנה קוק"
| מאז שנת 2019
|-
| טמבי מסייב
| "לנה קוק"
| מאז שנת 2019
|-
|}

=== חברים לשעבר ===
{| class="wikitable"
! שם
! נבחרת KVN
! שנים
|-
| ואדים גליגין
| BSU, הנבחרת הלאומית של המאה ה-21, הנבחרת הלאומית של ברית המועצות, זה קרה וגרוע יותר
| 2014
|-
| אירינה צ'סנוקובה
| "הפקולטה לעיתונאות"
| 2014 עד 2016
|-
| איגור לסטוצ'קין
| "נבחרת דנייפרופטרובסק"
| משנת 2014 עד 2018
|-
| ויאצ'סלב מקארוב
| "נבחרת חבל קמיזיאקסקי"
| משנת 2016 עד 2018
|-
|}

== רייטינג ==
על פי Mediascope, העונה הראשונה של הפרויקט קיבלה את המקום הראשון מבחינת כמות הצופים במשבצת הזמן של יום ראשון משעה 21:00 עד 22:00, בעוד שחלקו בקרב הצופים בני 14 עד 44 הגיע ל-15.6%, במה שמהווה 2 נקודות גבוהות יותר מהרייטינג של הערוץ הראשון הבא. חלקה של העונה השנייה היה 14% באותו קהל יעד, והשלישי - 14.2%. כך, נתוני הצפייה של שלוש העונות היו גבוהים יותר מהממוצע בערוץ TNT.

== קישורים חיצוניים ==

* 

* [https://rutube.ru/metainfo/tv/2311/ כל פרקי התוכנית] באתר RuTube
* 

==הערות שוליים ==

קטגוריה:קומדי קלאב
קומדי רדיו

קומדי רדיו (Comedy Radio) היא תחנת רדיו פדרלית רוסית המשדרת בתדר של 102.5 FM ומהווה חלק מחברת גזפרום מדיה.<ref>[http://tvradio.biz/media-news/news_radio/14383-comedy-radio-zamenit-radio-romantika-v-regionah.html «Comedy Radio» заменит «Романтику» в регионах]</ref> נחשבת לתחנת הרדיו הדיגיטלית הרוסית הראשונה שהחלה לשדר בסנקט פטרבורג ב-18 ביולי 2019 בשעה 13:50 יחד עם תחנת אבטו רדיו ואירופה פלוס (DRM + תקן, תדר 95.9 מגהרץ ברצועת ה- FM).

== תוכניות ==
* קומדי ספא - מדי יום בין השעות 03:00 עד 05:00. תוכנית בריאות לאוזניים.
* "גוטן מורג פרימן" - בימי חול בין השעות 07: 00-11: 00, מארחים: אלכסנדר פיצ'וב, ג'וליה דניסובה ותמבי מסייב.
* "המופע הכי רציני" - בימי חול בין השעות 11: 00-15: 00, מארחים: טימור רומאשקו, אנדריי רודנוי ואלנה קורנייבה.
* "אנשים שמחים" - בימי חול בין 15:00 כדי 18:00 מציגים: מיכאל פישר, יוג'ין Nikiforov, דמיטרי פבלוב, יוג'ין Chebatkov, Showa Moskvin ואת מרינה Kravets .
* "קזיבוטה-מופע" - בימי חול בין השעות 18: 00-21: 00, מארחים: קונסטנטין טרופימוב וסוויאטוסלב סבצ'נקו.
* "מופע בסגנון עירוני" - בסופי שבוע 11: 00-15: 00. המארחים הם מקסים Evdokimov, Khetag Khugaev ואיליה Makarov.
* "2.5 אנשים" - בסופי שבוע 15: 00-18: 00. המובילים - ניקיטה דיובבנוב (Nikita Dyuvbanov) וויקטור גלושקו.

===תוכניות שהושלמו ופרויקטים מיוחדים===
* "בוקר קומדי"
* "מקום חזיתי"
* "דיווח ספורטיבי"
* "תשכח מההופעה"
* "מופע חמוץ"
* בוקר טוב אמריקה!
* "כדיווח ספורטיבי"
* "לא סוף שבוע"

בין המופעים, וגם בלילה בין השעות 23:00 עד 03:00 מוצגים הרגעים הטובים ביותר של התוכניות הפופולריות בערוץ הטלוויזיה TNT (בגרסת טלוויזיה):
* "רוסיה שלנו" היא שרטוט על תושבי רוסיה.
* "קומדי קלאב" הוא מופע קומדיה רוסי.
* הליגה הקטלנית היא מופע קומדיה.
* "קומדי וומן", מופע קומדיה נשי.
* "סטנד אפ", מופע הומוריסטי.
* "מיקרופון פתוח" הוא מופע הומוריסטי.
* "קומיקאי בעיר" - מופע הומוריסטי.
* קומדי רדיו. הטוב ביותר - הקטעים הטובים ביותר מכל התוכניות לשבוע הקרב ולסופי שבוע.

== קישורים חיצוניים ==
* 
* [https://web.archive.org/web/20121014091345/http://www.moskva.fm/stations/FM_102.5 "רדיו קומדיה" ב- MOSKVA.] [https://web.archive.org/web/20121014091345/http://www.moskva.fm/stations/FM_102.5 FM]

== הערות שוליים ==

קטגוריה:קומדי קלאב
קטגוריה:גזפרום מדיה
קומדי TV

קומדי TV (Comedy TV, ברוסית: Комеди ТВ) הוא ערוץ טלוויזיה בידורי ששידר מ-23 ביוני 2008 ועד 1 בספטמבר 2014. מהווה פרויקט משותף של חברת Gazprom-Media Holding וחברת ההפקות של הקומדי קלאב.

הערוץ החל לשדר ב-23 ביוני 2008 בשעה 12:00 שעון מוסקבה<ref name="multiple">[http://www.ntvplus.ru/about/news.xl?id=8757 Новости компании / НТВ-ПЛЮС]</ref> מהלוויין Eutelsat W4 של חברת Eutelsat בחבילה של מפעילת הלוויין NTV-Plus. ב-1 בספטמבר 2014, קומדי TV נבלעה ברשת TNT והפכה לערוץ TNT-Comedy.<ref></ref>

על פי החוק הפדרלי הרוסי "בנושא הגנה על ילדים מפני מידע המזיק לבריאותם והתפתחותם", הוקצו לכל תוכני הערוץ מגבלת גיל רביעית של "16+".

== תוכן ==
הערוץ שידר תוכניות טלוויזיה שהופקו על ידי קומדי קלאב הפקות, כמו גם כמה סדרות ותוכניות ממדינות חבר העמים:
* "קומדי קלאב"
* "קומדי וומן"
* "רוסיה שלנו"
* ליגה קטלנית
* "צחוק בלי חוקים"
* "לילה קטלני "
* "ערב קטלני"
* "משמיד משלי"
* מופע חדשות
* "שני אנטונים"
* קומדי קלאב מינסק סטייל (לשעבר)
* "קומדי קלאב קייב סטייל"
* קומדי באטל
* "חדשות בונקר"
* "קומדי באטל. טורניר
* "זאיצב + 1 "
* בחורים אמיתיים (סדרת טלוויזיה)
* "אוניבר"

בנוסף לתוכניות הרגילות של הפקות קומדי קלאב, חומרים שלא נכללו בתוכניות אלה שודרו. כמו כן, צופי הערוץ יכלו לגלות פרטים על החיים הפרטיים של משתתפי קומדי קלאב ולצפות בדיווחים מיוחדים מפסטיבלי קומדי קלאב, כמו גם חדשות הומוריסטיות שצילמו תושבי ערים כמו וורונז', ניז'ני נובגורוד, בלגורוד וכו' וסקרי דעת קהל ברחובות. בעבר היו לערוץ הופעות סטנדאפ באזורים שונים, שצולמו במיוחד עבור הערוץ.

כאשר הושק הערוץ בספריית הווידאו של קומדי קלאב הפקות, היו בו יותר מ-1000 שעות של חומר וידאו בהפקה עצמאית.<ref>[http://www.telesputnik.ru/archive/pdf/174/38.pdf Comedy TV: смех да и только — Теле-Спутник, Апрель 2010] </ref>

== ראו גם ==
* TNT (ערוץ טלוויזיה)

== קישורים חיצוניים ==
* [https://web.archive.org/web/20140328101705/http://www.comedyclub.ru/projects/tv/ העמוד הרשמי של ערוץ קומדי TV]
* [https://www.youtube.com/watch?v=5qeVuihyH9U פרומו של הערוץ ביוטיוב]
== הערות שוליים ==

קטגוריה:קומדי קלאב
קטגוריה:ערוצי טלוויזיה רוסיים
אפריקה (סרט)

אפריקה (באנגלית: Africa) הוא סרט דרמה עצמאי ישראלי משנת 2019 שבוים ונכתב על ידי אורן גרנר. זהו סרטו הארוך הראשון של גרנר, אשר ליהק לתפקידים הראשיים את הוריו, מאיר ומיה גרנר. הסרט הוקרן בבכורה עולמית בפסטיבל טורונטו, ובבכורה ארצית בפסטיבל חיפה, בו זכה בשלושה פרסים עבור הסרט הטוב ביותר (ביחד עם "לידה"), סרט הביכורים הטוב ביותר והשחקן הטוב ביותר. הסרט היה מעומד ל-5 פרסי אופיר לשנת 2020.

==עלילה==
מאיר (מאיר גרנר), פנסיונר שמתגורר במושב פסטורלי עם אשתו מיה (מיה גרנר), מגלה שתכנון החגיגה השנתית של היישוב הקהילתי בו הוא חי הועברה למישהו אחר. מטלה זו הייתה באחריותו במשך שלושים שנה, ומאיר מתקשה להתמודד עם אובדן הרלוונטיות שנכפה עליו; הוא יוצא למאבק שקט בניסיון להחזיר את תחושת החיוניות לחייו.

==משחק ודמויות==

{| class="wikitable" style="font-size:90%; line-height:1.2"
! שם
! דמות
|-
| מאיר גרנר || מאיר
|-
| מיה גרנר || מיה
|-
| אורן גרנר || אורן
|-
|}

==פרסים ומועמדויות==

{| class="wikitable" style="font-size:90%; line-height:1.2"
!שנה
!ארגון
!קטגוריה
!פרס
!מועמד/ים
!תוצאה
!סימוכין
|-
|2018
|פסטיבל הקולנוע ירושלים
|פיצ'פוינט
|CineLab
|אפריקה
|
| align="center" |
|-
| rowspan="10" | 2019
|פסטיבל טורונטו
|דיסקברי
|הסרט הטוב ביותר
|אפריקה
|
| align="center" |
|-
|פסטיבל הסרטים הבינלאומי סן סבסטיאן
|התחרות הרשמית
|הסרט הטוב ביותר
|אפריקה
|
| align="center" |
|-
|פסטיבל המבורג
|התחרות הרשמית
|הסרט הטוב ביותר
|אפריקה
|
| align="center" |
|-
| rowspan="6" |פסטיבל הסרטים הבינלאומי חיפה
| rowspan="6" |עלילתי ארוך
|הסרט הטוב ביותר
|אפריקה
|
| rowspan="6" align="center" |
|-
|סרט הביכורים הטוב ביותר
|אפריקה
|
|-
|השחקן הטוב ביותר
|מאיר גרנר
|
|-
|התסריט הטוב ביותר
|אורן גרנר
|
|-
|העריכה הטובה ביותר
|גיל וסלי
|
|-
|הצילום הטוב ביותר
|עדי מוזס
|
|-
|פסטיבל הסרטים הבינלאומי בסינגפור
|Asian Feature Film
|הבימוי הטוב ביותר
|אורן גרנר
|
| align="center" |
|-
|}

==הפקה==
הסרט הופק על ידי איתי עקירב; הוא יצא בתמיכת קרן רבינוביץ ואשל-ג'וינט ישראל.

==קישורים חיצוניים==

* 

ביקורות
* 
* 
* 
* 

==הערות שוליים==

קטגוריה:סרטי 2019
קטגוריה:סרטי דרמה ישראליים
קטגוריה:סרטים עצמאיים
קטגוריה:סרטים בעברית
קטגוריה:סרטים ישראליים משנת 2019
התכנית

התכנית הוא ספיישל טלוויזיוני משנת 2016, המשמש כמחווה לתוכניות הילדים והנוער הישראלית משנות ה-70, ה-80 וה-90 של הערוץ הראשון. הספיישל בוים על ידי יוני גרא, ונוצר ונכתב על ידי אילן רוזנפלד, שגם כיכב בו בתפקיד ראשי יחד עם אליאנה תדהר. במהלך הספיישל אילן מנסה לשכנע את אליאנה להשתתף במחווה לאחת מהתוכניות של הערוץ הראשון. בספיישל מוזכרות תוכניות הילדים והנוער באמצעות שירים, קטעים ומערכונים המבוצעים על ידי משתתפי הספיישל.

== תקציר העלילה ==
אילן הזמין את אליאנה לאולפנים של הערוץ הראשון כדי להציג לה את תוכניות הילדים והנוער של הערוץ הראשון, בתקווה שהיא תסכים להשתתף איתו במחווה לאחת מהתוכניות. לאחר שהציג לה את התוכניות "מועדון החתול שמיל" ו"הופה היי", אליאנה סירבה וניסתה לצאת מהאולפן, אך לא הצליחה מפני שאילן נעל את הדלת בלי ידיעתה. לאחר שגילתה זאת, ולאחר שגילתה שלטלפון של אילן יש קליטה, אילאנה חטפה מאילן את הטלפון וניסתה לברוח. היא התעלפה, וכשהתעוררה, מצאה את עצמה קשורה לכיסא על ידי אילן. בסופו של דבר אילן נתן לאליאנה לצאת מאולפן והיא הסכימה לעשות איתו את הספיישל, שמסתבר שכבר צולם בזמן שהוא ניסה לשכנע אותה להשתתף.

בסיום הספיישל בוצעה מחרוזת שירים של הסדרות שהוזכרו בספיישל על ידי משתתפי הספיישל, בנוסף הוצגו פספוסים מהצילומים.

== משתתפים ==
* אליאנה תדהר - בתפקיד עצמה. 
* אילן רוזנפלד - בתפקיד עצמו. 
* תובל שפיר - בתפקיד עצמו. 
* עודד פז - בתפקיד עצמו. 
* יניב פולישוק - גרי מנדלבאום, דמות מהתוכנית "הפיג'מות".
* גאיה שליטא כץ - בתפקיד עצמה. 
* לי בירן - בתפקיד עצמו. 
* ג'וליאן שגרן - בתפקיד ג'וליאן, דמות מהתוכנית "מסיבת גן".

== תוכניות המוזכרות בספיישל ==
* מועדון החתול שמיל
* הופה היי
* ריצ'רץ'
* לא כולל שירות
* 3, 4, 5 וחצי
* מסיבת גן
* טלפלא

== הפקה ==
על פי ראיון של אילן רוזנפלד לאתר "פרוגי", הספיישל נועד לדור של שנות האלפיים כדי להציג לו את סדרות העבר. כדי שהדור של שנות האלפיים יצפה בספיישל, אילן אמר "גררתי מלא חברים להשתתף, ברמה של יש כאלו שבאים לעשות סצנה של שנייה וחצי וללכת וזאת הבדיחה". אילן הוסיף ששטף אותו פרץ נוסטלגיה כאשר הוא צפה בתכנים המופעים בספיישל.

הספיישל שודר לראשונה ב-26 בנובמבר 2016 בערוץ הראשון, ויום למחרת עלה לערוץ היוטיוב הרשמי של הערוץ.

== קישורים חיצוניים ==
* 
* [https://www.youtube.com/watch?v=dkjOLYtvhWQ התכנית], באתר יוטיוב

== הערות שוליים ==

קטגוריה:הערוץ הראשון: תוכניות וסדרות
בן-עמי פינקלשטיין

בן-עמי פינקלשטיין (באנגלית: Ben-Ami Finkelstein; 28 במאי 1910, ליאפייה – 3 בינואר 1975, קליבלנד) היה פסיכיאטר שווייצרי-אמריקאי ממוצא יהודי.

== חייו ==
בן-עמי נולד בליאפייה, אז בתחומי האימפריה הרוסית, כיום בלטביה. בשנת 1935 הוא סיים דוקטורט באוניברסיטת ציריך. במהלך מלחמת העולם השנייה בהיותו בשווייץ הוא נשלח למחנת עבודה. לאחר שחרור וסיום הלחימה הוא עבד בבית חולים פסיכיאטרי. שם הוא טיפל בניצול השואה ופרסם מספר עבודות על מחקריו בתחום זה. בהיותו בשווייץ הוא פסרם מחקרים משותפים עם מיצ'יסלב מינקובסקי.

בשנת 1952 הוא פרסם בכתב-עת "הפרואה" תוצאות מחקריו על השפעת העלייה על ניצולי השואה.

בהמשך הוא עבד במספר בתי חולים פסיכיאטריים בארצות הברית, פרו ובשווייץ.

בן-עמי פינקלשטיין חקר נסיבות של התאבדות של וינסנט ואן גוך מהיבט המקצועי.

==הערות שוליים==

קטגוריה:בוגרי אוניברסיטת ציריך
קטגוריה:פסיכיאטרים שווייצרים
קטגוריה:מדענים יהודים שווייצרים
קטגוריה:פסיכיאטרים יהודים אמריקאים
קטגוריה:רופאים יהודים שווייצרים
קטגוריה:אמריקאים שנולדו ב-1910
קטגוריה:אמריקאים שנפטרו ב-1975
ביל ביילי

ויליאם ג'יימס ביילי (באנגלית: William James Bailey; 23 בינואר 1910 – 27 בפברואר 1995) היה אירי-אמריקאי, פעיל במפלגה הקומוניסטית שלחם במסגרת הכוחות הרפובליקנים של הבריגדות הבינלאומיות במלחמת האזרחים בספרד (1936–1939).

==ביוגרפיה==

ביילי, שעבד כימאי, גנב את דגל צלב הקרס מחרטום הספינה הגרמנית "ברמן" שעגנה במנהטן בשנת 1935. שר התעמולה הנאצי יוזף גבלס פרסם הודעה זועמת בתגובה. בעקבות האירוע ראש העיר של ניו יורק, פיורלו לה גוארדיה, שלח עשרה בלשים להגנת הקונסוליה הגרמנית. כל אלו היו בלשים יהודים - עם שמות כמו גולדפרב וגינסבורג. גבלס ראה בכך הקנטה קשה ואמר: "אנחנו לא רוצים שממזרים נחותים אלו ישמרו על אף אחד מאנשינו." ביילי הועמד לדין, אך השופט היהודי שפסק את גזר דינו החליט לזכותו ומצא תקדים לזכותו באירועי מסיבת התה של בוסטון. הפסיקה עוררה את חמתם של הנאצים ומחלקת המדינה נאלצה להתנצל עליה בפני גרמניה הנאצית.

ביילי, שהיה חבר המפלגה הקומוניסטית משכונות מעמד הפועלים של הובוקן והלס קיצ'ן נלחם בפשיזם במהלך מלחמת האזרחים בספרד. הוא הצטרף לחטיבת אברהם לינקולן, הנציגות האמריקאית של הבריגדות הבינלאומיות.

במהלך מלחמת העולם השנייה השתתף בפלישה לפיליפינים. זהותו הקומוניסטית הביאה לגירושו מאיגוד העובדים שבו פעל בתקופת מקארתי. בעקבות אירועי המרד ההונגרי ב-1956 ביילי התפכח מהקומוניזם הסובייטי.

ביילי התגורר בהמשך באזור מפרץ סן פרנסיסקו.

ב־27 בפברואר 1995 נפטר ממצב ריאתי שהיה תוצאה של חשיפה לאזבסט במהלך עבודתו בים.

פרסם אוטוביוגרפיה ב-1993. הנוסח המלא שלה זמין באינטרנט.

סיפורו של ביילי מסופר ב"המסית: ויליאם ביילי והמרד האמריקאי הראשון נגד הנאציזם" מאת פיטר דאפי.

== קישורים חיצוניים ==
* 
* [http://www.larkspring.com/Kid/Contents.html The Kid from Hoboken] - האוטוביוגרפיה של ביילי 

== הערות שוליים ==

קטגוריה:קומוניסטים אמריקאים
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:אמריקאים ממוצא אירי
קטגוריה:פעילים חברתיים אמריקאים
קטגוריה:אמריקאים שנולדו ב-1911
קטגוריה:אמריקאים שנפטרו ב-1995
לופופור

חיטחב של מים מתוקים כשהלופופור פרוש]]
ברכידיום (brachidium, תומך גירני בלופופור) בין הקשוות של הברכיופוד Spiriferina rostrata מתחילת היורה
לופופור וקוצים של Flustrellidra hispida
לופופור הוא איבר הזנה הקיים אצל ארבע מערכות של בעלי חיים: ברכיופודים, חיטחבים, אנטופרוקטה (Entoprocta) ופורונידה (Phoronida), שיחד מהווים את הקבוצה לופופורטה (Lophophorata). לופופור קיים רק באורגניזמים החיים במים. במינים מסוימים במערכת הפורונידה, כדוגמת Phoronis ijimai, יש ללופופור תפקיד גם במערכת הרבייה.

==אטימולוגיה==
המילה לופופור נגזרת מהלחם בסיסים של מילים מיוונית עתיקה "לופוס" (ציצית) ו"פורוס" (φορος), נגזרת של המילה "פראין" (φέρειν) שפירושו לשאת. מכאן שמשמעות הביטוי הוא "נושא ציצית".

==מאפיינים==
הדרך הפשוטה ביותר לתיאור לופופור הוא כטבעת של משושים המכוסים בריסונים, המקיפים את הפה, אבל לעיתים קרובות צורתו כשל פרסת סוס או שהוא מלופף. מספר המשושים שונה בין מין למין, וגם באותו מין יכול להיות מספר שונה של משושים. כך למשל אצל החיטחב Plumatella fruticosa מספר המשושים נע מ-30 ל-60. בבעלי חיים השייכים למערכת הפורונידה הלופופור הוא חיצוני, בעוד שאצל הברכיופודים צריכים הקשוות להיפתח לרווחה על מנת שאפשר יהיה לראות את הלופופור שלהם.

המשושים מכוסים בריסונים בקצותיהם ולאורך מרכזם. תנועת הריסונים החיצוניים יוצרת זרם מים מקצות המשושים לבסיסם, משם המים נפלטים החוצה. חלקיקי מזון המתנגשים במשושים נלכדים על ידי ריר, והריסונים במורד המרכז דוחפים תערובת זו לבסיס המשושים. סביב בסיס המשושים יש חריץ שבו יש ריסונים המעבירים את המזון לאורך החריץ אל הפה. שיטת הזנה זו שבשימוש המערכות ברכיופודים, חיטחבים ופורונידה מכונה "איסוף במעלה הזרם" ("upstream collecting"), שבו חלקיקי המזון נלכדים כשהם נכנסים לשדה הריסונים שיצר את זרם ההזנה. שיטה זו משמשת גם את המינים במחלקה Pterobranchia שבמערכת מיתרני פה. המינים במערכת אנטופרוקטה משתמשים בזר משושים דומה במראהו, אבל הוא מוצק וכיוון הזרם מהבסיס לקצות הזרועות תוך יצירת מערכת "איסוף במורד הזרם" ("downstream collecting") שלוכדת חלקיקי מזון כשהם בדרכם ליציאה.

המשושים חלולים, מלאים בנוזל שהוא הרחבה של חלל הקרביים (צלום). המעיים בצורת האות U, כשהפה בקדמת בעל החיים במרכז הלופופור. פי הטבעת, כשהוא קיים, גם הוא בחלק הקדמי, אבל הוא גבי. בחיטחבים הוא מחוץ לטבעת הלופופור. לחלק מהברכיופודים אין פי טבעת.

==סיווג הלופופורטה==
בעלי חיים בעלי הלופופור מכונים "לופופורטים" (lophophorates). בחלוקה הפילוגנטית הקודמת הם סווגו בתוך שניוני הפה. הערכה מחודשת סיווגה אותם בקבוצה לופופורטה (Lophophorata), חלק מעל המערכה לופוטרוכוזואה בעל-המערכה קדמוני הפה (Protostomia), הכוללת גם את הרכיכות והתולעים הטבעתיות.

==לקריאה נוספת==
<div style="direction: ltr;">
*T. Kuzmina, V. Malakov: Structure of the brachiopod lophophore. In: Paleontological Journal. 41, no. 5, 2007, S. 520–536.
*Keith Reingold: The role of the lophophore in feeding ecology of the fresh-water bryozoa. Dissertation. Dayton (Ohio) 1976, OCLC 2750758
</div>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:זואוטומיה של קדמוני הפה
גן הפסלים (אילת)

גן הפסלים הוא גן פסלים תת-מימי ליד אילת. הגן משמש אתר צלילה לנופש לצוללנים.

==היסטוריה==
הפסל דן רפפורט הקים בראשית שנות ה-90 גן פסלים תת-מימי, במטרה ליצור שונית מלאכותית. הגן הוצב בחוף הצפוני באילת, מול השק"ם הישן (בין מלון מרידיאן למלון הסלע האדום כיום). גן הפסלים הוקם בתרומת ההתאחדות הישראלית לצלילה ומשפחת מיכאלי, שחפצה להנציח את זכרו של עופר מיכאלי, מדריך צלילה שצלל ב-4 בינואר 1990 אל החור הכחול בדהב שבסיני ולא שב.

גן הפסלים בנוי מארבעה פסלי מתכת גדולים, המרוחקים מעט זה מזה, דמויי כדור המחוברים בשרשרת, ושמכל כדור יוצאות זרועות מתכת מפותלות, המשוות לו מראה של יצור מהחלל. הפסלים הושקעו בים על מנת לשמש כשונית מלאכותית וכמוקד משיכה לצוללים.

הפסלים הורכבו מכדורים חלולים, מהם יצאו זרועות מפותלות. הפסלים היו בעלי ציפה חיובית בזכות האוויר הכלוא בתוכם, וחוברו לקרקע הים בשרשראות.

עם חלוף הזמן, נשאר רק פסל אחד עומד, השלושה הנוספים נפלו עם השנים ושוכבים על צדם.

==כאתר צלילה==
האתר נמצא בלב ים, בעומק של כ־15-30 מטרים, כ־300 מטר מזרחית למסעדה התת-מימית כוכב הים האדום. אף על פי שמדובר באתר רשמי שעבר בזמנו את כל האישורים והוועדות הנדרשות, אין כל סימון על פני המים שמעיד על קיומו. האתר אמנם נמצא מחוץ לקו הסירות, אך הוא הומה פעילות והגישה המומלצת אליו היא עם כלי שיט, על מנת להימנע משחייה מסוכנת ליד סירות מהירות.

סיור בין פסלי הענק המרשימים הוא חוויה בפני עצמה, בייחוד שלעיתים הם מוקפים בלהקות דגים החולפות באזור. מבט למטה יחשוף את דיירי הקרקע החולית. מדרום לפסלים, הקרקעית החולית הופכת למשטח אלמוגים רחב, ביניהם בלטים יפים. שכיחים באזור אלמוגים מסוג סיכניתית, היוצרים מרבדים בגווני כחול - סגול, וכן אלמוגי הפטרה (פונגיה), שאינם מקובעים למקומם כשאר האלמוגים.

עוד באתר, ממערבו, ניתן למצוא רכבי שטח אמפיביים ישנים ששוקעו בעבר במקום כדי ליצור תשתית לריף מלאכותי. מבנה נוסף הוא "שונית הדובקורל" - פירמידה ממתכת בגובה 15 מטרים שנועדה לצורכי מחקר העוסק בקשר בין שוניות טבעיות למלאכותיות.

בשל העומק של הצלילה ותנאי הראות הלא מזהירים, מומלץ לתאם את ההגעה לאתר בשעות הבוקר בהן תנועת הסירות דלה.

הקרקעית שעליה מונחות גרוטאות הברזל היא חולית מעיקרה, ומשתפלת במתינות לכיוון דרום. חלקה המרשים של הצלילה הוא גן הפסלים שעטורים בלהקות של פזיות ומשתלבים היטב בנוף. המסלול הוא מעגלי ומשך הצלילה כ – 30 דקות.

==ביקורת==
עקב מיקום גן הפסלים נוצרו מספר בעיות. גן הפסלים מוקם באזור שהראות בו אינה טובה, ועל פני המים מתקיימת תנועת סירות ערה, העלולה לסכן צוללים. תנאים אלו גרמו למיעוט צלילות במקום. בעיה נוספת הייתה ששום גורם לא היה אחראי על תחזוקת האתר, ועם השנים התמלאו חלק מהפסלים מים ושקעו לקרקעית, ואילו האחרים התנתקו מהקרקע, צפו אל פני המים ונסחפו הלאה משם.

יש הטוענים, שלו היה גן הפסלים ממוקם בקרבת מועדון צלילה, או מהווה יעד פופולרי לצלילות, היו הצוללים במקום דואגים לתחזקו.

==קישורים חיצוניים==
* [http://www.reefdivinggroup.co.il/NewsSystem/news/news_item.asp?NewsID=99 אתר צלילה - גן הפסלים] , באתר קבוצת הריף
* [https://www.idive.co.il/a/גן-הפסלים-qqkib גן הפסלים], באתר I-Dive
* 
* 

==הערות שוליים==

קטגוריה:אתרי צלילה
קטגוריה:אילת: אטרקציות
קטגוריה:ישראל: גני פסלים
גשר הרכבת מעל נחל פטיש

גשר הרכבת מעל נחל פטיש הוא גשר רכבת שהוקם על ידי העות'מאנים מעל ערוץ נחל פטיש בזמן מלחמת העולם הראשונה כחלק ממסילת הברזל מנחל שורק לקוסיימה. הגשר נמצא בסמוך לכביש 25 בין צומת הנשיא לשדה תימן, כשלושה וחצי קילומטר דרומית לצומת הנשיא. במשך שנים רבות עבר מעל הגשר כביש עזה-באר שבע וכביש תל אביב-באר שבע. כיום הכביש עובר על גשר חדיש ורחב שנבנה בסמוך. על הגשר עצמו עובר צינור להולכת מים. הגשר בנוי מאבנים מסותתות והוא מורכב מארבעה עמודים שנושאים חמש קשתות. ניתן להבחין שהעמוד המרכזי ושתי הקשתות הנשענות עליו ניבנו בתקופה יותר מאוחרת.

== שם הגשר ==
בעבר נקרא קטע הנחל מעליו עובר הגשר ואדי זומלי (Wadi Zumeili) והגשר נקרא הגשר מעל נחל זומלי. במקורות אחרים מתייחסים לגשר כגשר מעל נחל מוילח.

כמו כן, כונה הגשר "גשר 98", על שם מספר אבן הדרך שהיית בסמוך לו, ו"גשר אבראהים" או אברהם על שם אבראהים אבו ארגייג, ראש השבט הבדוי אבו רקיק, בזמן בניית הגשר.

== היסטוריה ==
במסגרת המאמץ המלחמתי של הצבא העות'מאני בזמן מלחמת העולם הראשונה. נבנו בארץ ישראל מספר מסילות ברזל בהובלת המהנדס הגרמני היינריך מייסנר. מתוך כוונה להקים מסילה שתגיע לקרבת תעלת סואץ נבנתה בשנת 1915 מסילה מנחל שורק (ואדי צרר) לבאר שבע שעברה דרך משמר הנגב של ימינו. הגשר הוקם בקטע המסילה בין משמר הנגב לבאר שבע כדי לגשר על ערוץ ואדי זומלי (כיום נקרא נחל פטיש). המסילה שנבנתה מעל הגשר הייתה מסילה צרה ברוחב 105 ס"מ כפי שהיה מקובל באימפריה העות'מאנית. לאחר כיבוש ארץ ישראל בידי הבריטים והקמת שלטון המנדט לא מצאו שלטונות המנדט שימוש למסילות הצבאיות הצרות שהקימו העותמאנים והן פורקו. לאחר פרוק מסילת הברזל שעברה על הגשר, החלה לעבור עליו הדרך בין עזה לבאר שבע.

בשנת 1938 נסללה הדרך בין עזה לבאר שבע וצופתה אספלט. גם הדרך החדשה שנסללה עברה מעל גשר הרכבת העות'מאני.

במאי 1948, לאחר פלישת הצבא המצרי לארץ ישראל והשתלטותו על באר שבע, פוצץ הגשר על ידי ההגנה, כדי להקשות את תנועת הצבא המצרי לתוך שטח המדינה היהודית. בפיצוץ נהרס העמוד המרכזי בגשר ושתי הקשתות שנשענו עליו. לאחר כיבוש באר שבע בידי צה"ל באוקטובר 1948 החזיר חיל ההנדסה את הגשר לשימוש על ידי הקמת גשר ביילי מעל החלק ההרוס של הגשר.

עם סיום המלחמה פנה צה"ל למע"צ שהיה אז חלק ממשרד העבודה בדרישה להקים מחדש את הגשרים שנהרסו במלחמה והוחלפו על ידי צה"ל בגשרי ביילי. וזאת מפני שצה"ל רצה להחזיר את הגשרים למחסני הצבא וכמו כן לאפשר תנועה דו סיטרית כדי לאפשר את ניידות כוחות הצבא במקרה של מלחמה. הצבא העביר למע"צ רשימת גשרים לתיקון בניהם גשר הרכבת מעל ואדי זומלי. בשנת 1951 שוקם הגשר על ידי מע"צ על ידי בניה מחדש של העמוד החסר ושתי הקשתות שהתמוטטו.

בשנות ה-90 של המאה העשרים שופץ והורחב כביש 25. תחילה נעקף הגשר על ידי גשר אירי בדרך שממנה יוצא היום הכביש לאתר הפסולת דודאים, ולאחר מספר שנים נחנך גשר חדש שנבנה מזרחית לגשר הקיים. כיום חברת מקורות משתמשת בגשר כדי להעביר קו מים מעל הנחל.

== אתרים סמוכים ==
באר רקיק (בִּיר אַבּוּ רְֻקַיְק)

חורבת רקיק (חִ'רְבֶּת אַבּוּ רְֻקַיְק)

== ראו גם ==
*מסילת הרכבת מנחל שורק לקוסיימה

== לקריאה נוספת ==
*

== קישורים חיצוניים ==

== הערות שוליים ==

קטגוריה:אתרי מורשת במחוז דרום
פטיש
קטגוריה:הנגב: גשרים
מחמוד דולת-אבאדי

מחמוד דולת-אבאדי (בפרסית: محمود دولت‌آبادی; נולד ב-1 באוגוסט 1940) הוא סופר ושחקן איראני, נודע בפעילותו למען חופש חברתי ואמנותי באיראן של זמננו. סגנונו מוכר בשל התיאורים הריאליסטיים של חיי הכפר, אותם כתב על פי ניסיונו אישי.

== ביוגרפיה ==
מחמוד דולת-אבאדי נולד למשפחה ענייה של סנדלרים בדוולטאבאד, כפר נידח בסאבזבר, צפון-מערב מחוז ח'וראסאן, איראן.

בזמן ששהה בטהראן, התוודע למשוררים הקלאסיים הפרסים, סעדי שיראזי, חאפז ופירדוסי. אביו דיבר בדרך כלל בשפת המשוררים הגדולים.

מחמוד דולת-אבאדי עבר בבגרותו לטהראן שם הצטרך לקבוצת שחקנים. בשנות השבעים נאסר למשך שנתיים לאחר שהציג מחזות שהמשטר לא אישר, בניהם "מראה מעל הגשר" של ארתור מילר. במשך הזמן השתקע בכתיבה.

=== ביקורת על יצירתו ===
המתרגמת אורלי נוי (שתרגמה את ספרו 'שקיעת הקולונל') סיפרה כי: .

נהיד מוצאפרי, שערך אנתולוגיה של גדולי הספרות האיראנית, אמר כי למחמוד דולת-אבאדי .

== בעברית ==
* "שקיעת הקולונל", מחמוד דולת-אבאדי, הוצאת עם עובד (סדרת ספריה לעם), 2012, תרגמה אורלי נוי.

== קישורים חיצוניים ==

* 
* עמיחי שלו, [https://www.ynet.co.il/articles/0,7340,L-4276432,00.html יש לקולונל מי שיכתוב עליו: איראן האחרת], ידיעות אחרונות 13.09.12
* [http://vimeo.com/10902372 ריאיון עם מחמוד דולת-אבאדי], טהראן 2006.
* [https://www.nytimes.com/2012/07/02/books/the-colonel-by-the-iranian-writer-mahmoud-dowlatabadi.html?pagewanted=all המהפכה האישית של מספר סיפורים איראני], פרופיל ניו יורק טיימס מאת לארי רוהטר, 1 ביולי 2012
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סופרים איראנים
קטגוריה:מחברי סיפורים קצרים
קטגוריה:שחקני קולנוע וטלוויזיה איראנים
קטגוריה:ילידי 1940
הר אנאלה

הר אנאלה (באנגלית: Anala Mons) הוא הר געש על כוכב הלכת נוגה.

הר אנאלה ממוקם באזור המכונה רביע סאפו פאטרה (Sappho Patera) בו ניתן למצוא הרי געש רבים אחרים.

קוטרו של הר אנאלה הוא 525 קילומטרים.

== מקור השם ==
הר אנאלה נקרא על שם אנאלה , אלת הפוריות ההינדית.

== לקריאה נוספת ==
<div class="mw-content-ltr">• Immo Appenzeller, [https://books.google.co.il/books?id=Bj_6CAAAQBAJ&pg=PA55&lpg=PA55&dq=Anala+Mons&source=bl&ots=61oOEgxNDz&sig=ACfU3U1YLSncL0jxQrza4JNNQdqvkzYHRg&hl=iw&sa=X&ved=2ahUKEwiGsJrJjqjlAhUiSxUIHTQzBq8Q6AEwA3oECAkQAQ#v=onepage&q=Anala%20Mons&f=false Reports on Astronomy: Transactions of the International Astronomical Union], P 55 </div>

<div class="mw-content-ltr">• George E. McGill, [https://web.archive.org/web/20110608191517/http://wrgis.wr.usgs.gov/i-map/i2637/ Geologic Map of the Sappho Patera Quadrangle (V–20), Venus], U.S. Geological Survey
Geologic Investigations Series I-2637 </div>

== הערות שוליים ==

אנאלה
שוקולדניצה

שוקולדניצה (ברוסית: Шоколадница) היא חברת מזון רוסית, הנחשבת לרשת הקפאין הגדולה ביותר ב.

==היסטוריה==
החברה יונקת את שורשיה משנת 1964 כשהוקם בית הקפה "שוקולדניצה", בסמוך לתחנת הרכבת התחתית "אוקטיאברסקאיה" במוסקבה שמכר שוקולד חם ומאפים. בשנת 2000 הוקם הסניף הראשון של חברת שוקולדניצה, במקום שבו נפתח בית הקפה הישן ב-1964. משנת 2006 החברה מתחילה להתרחב ופתחה סניפים בסנקט פטרבורג, נובוסיבירסק, קאזאן, קלינינגרד, יקטרינבורג, רוסטוב על הדון וערים רבות אחרות ברחבי רוסיה.

באוקטובר 2014 החברה רכשה את רשת "קוֹפֶה חָאוּז", שהייתה המתחרה העיקרית שלה. בדצמבר 2014 חברת Acmero Capital מהונג קונג הודיעה כי רכשה 40% ממניות שוקולדניצה.

בשנת 2018 איש העסקים מקסים דאדיש רכש 60% ממניות החברה והחל לפתח רשת בתי קפה אזורית תחת המותג "שוקולדניצה ליד הבית", באותה שנה החברה ניהלה 8 סניפים באוקראינה.<ref>[http://biz.liga.net/all/fmcg/stati/3723890-kofe-bez-slivok-pochemu-kofe-khauz-sokrashchaet-set.htm Кофе без сливок. Почему Кофе Хауз сокращает сеть] ЛІГАБізнесІнформ, 19.01.2018</ref>
==ראו גם==
* Traveler's Coffee
* סינבון

==קישורים חיצוניים==

* 

==הערות שוליים==

קטגוריה:חברות מזון רוסיות
קטגוריה:רוסיה: רשתות בתי קפה
קרושקה קרטושקה

קרושקה קרטושקה (ברוסית: «Крошка Картошка») הוא שמה של רשת בתי קפה ומזון מהיר עם יותר מ-250 סניפים ברחבי רוסיה.<ref>[http://kommersant.ru/doc/1797459 Статья «Фаст-фуд растет быстро» в газете «Коммерсантъ»]</ref><ref>[http://www.kommersant.ru/doc/858994 Статья «Картошка мимо кассы» в журнале «Коммерсантъ Секрет Фирмы»]</ref>

בשנת 1998 אנדריי קונונצ'וק וויטאלי נאומנקו רשמו את חברת "טכנולוגיה ומזון" ובאוגוסט פתחו במוסקבה את נקודת המכירה הראשונה של "קרושקה קרטושקה". המוצרים העיקריים של הרשת היו תפוח אדמה שלם ("קרטושקה", ברוסית) שאפוי בנייר כסף, עם מילוי (גבינה, חמאה וסלטים לבחירה). בשנת 2003 הרשת עברה למכירת קפה בסניפיה.
== קישורים חיצוניים ==

* 

== הערות שוליים ==

קטגוריה:חברות מזון רוסיות
קטגוריה:רוסיה: רשתות בתי קפה
קטגוריה:מוסקבה: חברות